tomron87/hebrew-wikipedia-sentences-corpus huggingface dataset:
בדרכם למירין, הם פוגשים את הגמדה ששרדה את משחק ההיאבקות בחתונה הסגולה (חתונתם של ג'ופרי ומארגארי) ושמה "פרוטה".
פרוטה, ז'ורה וטיריון נתקעים ונמכרים על ידי סוחרי עבדים ליזאן זו קאגאז, אחד מ"האדונים החכמים" של העיר יונקאי.
זמן לא רב חולף, ויזאן ונוגש העבדים שלו מוצאים את מותם במגפת הדיזנטריה ("הסוסה החיוורת") ובחסותה בורחים טיריון, פרוטה וסר ז'ורה, כאשר בכוונתו להצטרף לבנים השניים, פלוגת שכירי חרב בערים החופשיות, ולתכנן את תמיכתו בדאינריז.
לורד קונינגטון חוצה את הים הצר בדרכו לווסטרוז.
אנשיו נוחתים על החוף המזרחי וכובשים את קן הגריפין, טירתו העתיקה של בית קונינגטון.
הוא חושף את כוונותיו, ומכריז על כוונתו לכבוש את קץ סופה.
בבראאבוס, אריה סטארק מאומנת בגילדת מתנקשים הידועה בשם חסרי-הפנים, כשהיא עצמה תחת ההשפעה של העיוורון הזמני שלה, מנסה להיאחז בחוש השמיעה שנותר לה.
בזמן עיוורונה, היא מגלה את יכולותיה לחוש באופן טלפתי אובייקטים שנראים על ידי חתולים.
לאחר הרעלת סוחר, היא נרפאת מעיוורונה ומתקבלת לגילדת המתנקשים כטירונית, על מנת להמשיך את אימוניה.
במזרח, דאינריז טארגאריין כבשה את העיר מירין, אך מתקשה בשמירת השלום, בעודה מנסה למנוע תבוסה צבאית.
מגפת הדיזנטריה שהתפשטה בקרב העיר (וכונתה "הסוסה החיוורת") מכבידה גם היא על שמירת השלום בקרב אזרחי מירין, וכך גם דרקוניה של דאינריז, אותם היא נאלצת לכלוא (מלבד דרוגון, שנמלט) מהחשש שימשיכו בשרפה והרג של אזרחים ובעלי חיים חפים מפשע, וזאת למרות עצתם של יועציה.
דאינריז מתחתנת עם היזדאהר זו לוראק האציל, על אף מערכת היחסים המינית עם שכיר החרב דאאריו נאהריס, כאקט פוליטי שתפקידו להביא לסופה של שרשרת רציחות באחריותה של מחתרת בשם "בני ההרפיה", ולמנוע מתקפה מתוכננת על ידי יונקאי ווולאנטיס.
למרות הפליטים נגועי-המגפה בחוץ, בורות הלחימה נפתחים מחדש קצת לאחר החתונה, לנוכח התעקשותו של היזדאהר, אך נקטעים על ידי דרוגון.
200 אנשים מתו כתוצאה מהמהומה, שהביאה לרמיסה של אנשים רבים, או כתוצאה מדרוגון עצמו, עליו דאינריז מטפסת על מנת להרגיע אותו, אלא שהוא עף משם למאורתו כשדאינריז על גבו.
לאחר שמתברר שהיזדאהר היה מעורב בניסיון להרעיל את דאינריז, מפקד משמר המלך סר באריסטאן סלמי מורה על מעצרו, ומתכונן לקרב עם הצבאות שמחוץ למירין, שמורכבים מחיילים שהגיעו מערים רבות מאסוס.
בינתיים, קוונטין מארטל, נסיך דורני, מנסה לרכוש את ליבה של דאינריז.
לאחר שהוא נענה לשלילה, הוא מחליט לחטוף את אחד מהדרקונים שנותרו, אך נכווה אנושות ומת מפצעיו שלושה ימים לאחר מכן, בעוד ששני הדרקונים שוחררו לחופשי.
דרוגון עף עם דאינריז על גבו לים הדות'ראקי, שם היא פוגשת בחאלאסר של חאל ז'אקו, מי ששימש כפרש-הדם של חאל דרוגו אך נטש והכריז על עצמו כחאל לאחר מות דרוגו.
בינתיים, ויקטאריון גרייג'וי שט למירין כדי להציל את דאינריז על ידי תקיפת ברית סוחרי העבדים שצרה על מירין.
תקוותו היא שכאות להכרת תודה, דאינריז תתחתן איתו, ובעזרת דרקוניה הוא יפיל את אחיו, המלך יורון.
בצפון, המלך סטאניס באראתיאון מעמיד את עצמו בחומה ומנסה לזכות בתמיכת הצפוניים, בעוד שהלאניסטרים מינו את רוז בולטון לריבון הצפון, וחלק נכבד מהחוף המערבי הוא תחת הכיבוש של איי הברזל.
הקארסטארקים, בפעולה נגד סטאניס, מייעצים לו לצעוד לכיוון טירתו של בית בולטון, צור מגור.
בעצתו של ג'ון שלג, סטאניס בוחר לרכוש את תמיכת שבטי הגבעות הצפוניות במקום.
הוא כובש את עומק-יער מידי אשה גרייג'וי ושובה אותה, ומוסיף לתמיכתו את בית גלובר ובית מורמונט.
מאוחר יותר, הוא בוחר לצעוד דרומה על מנת להתמודד עם בית בולטון בווינטרפל, אלא שצבאו קופא, והקניבליזם פושט במחנהו.
הצהרתו של בית מאנדרלי, לפיה דאבוס סיוורת' הוצא להורג בנמל הלבן, מתגלה כשקר שמטרתו הייתה להבטיח את שחרור בנו היורש של לורד וימאן מאנדרלי, וויליס, משבי הלאניסטרים.
מרומז שכשהתרמית הסתיימה, המאנדרלים רצחו באופן דיסקרטי שלושה אנשים מבית פריי שנשארו עמם (כמו כן, נרמז שלורד וימאן גם אפה את בשרם בפשטידה והגיש אותה בחתונתו של ראמזי בולטון) כנקמה על מותו של וונדל בחתונה האדומה.
לורד וימאן מסביר לדאבוס שהמאנדרלים וצמיתים צפוניים נוספים מתכננים לזייף כניעה בפני הבתים בולטון, פריי ולאניסטר, בעודם מתכננים נקמה.
וימאן מודיע לדאבוס שאושה הפראית לקחה את ריקון סטארק לאי הרחוק סקאגוס, ושהם זקוקים למבריח בעל יכולות על מנת להשיב את ריקון ולאחד את תומכי בית סטארק סביבו; כך שבתמורה לכך, מאנדרלי וצמיתיו יצדדו בסטאניס.
תיאון גרייג'וי מתגלה כאסיר בצינוק של צור מגור.
עברו של תיאון מאז מאורעות עימות המלכים נחשף, בהביאו את תיאון לטירוף מוחלט שהוא תולדתה של ההתעללות שעבר.
ראמזי בולטון דוחק בו לאמץ את השם "סרחן", כאות להשפלה ולכניעה שלו.
אביו של ראמזי, רוז בולטון, מוביל את צבאו לחפיר קאילין, לצד אלפי חיילים בעלי בריתו מבית פריי.
ראמזי מבטיח את מעברם על ידי שליחת סרחן לנהל משא ומתן אודות כניעת חיל המצב של בני הברזל, לנוכח נטישתו של ויקטאריון גרייג'וי, כשהוא מייצג את דמותו הקודמת - תיאון גרייג'וי.
סרחן מצליח, אבל ראמזי הורג אותם בכל מקרה.
כשרוז מגיע עם כלתו של ראמזי, 'אריה סטארק', סרחן מזהה אותה כחברתה של סאנסה סטארק, ג'יין פול.
החתונה מתרחשת בווינטרפל, בעוד שכדי לשכנע את הצפון שג'יין היא אריה, סרחן מאמץ בשנית את דמותו של תיאון על מנת לייצג את הלורד של ווינטרפל ולמסור את הכלה.
לאחר החתונה, ראמזי מתעלל בג'יין, ובאופן מגמתי מכה אותה ואונס אותה.
שורה של רציחות בטירה מגבירה את המתח הגבוה שהיה מצוי גם ככה בין בית פריי לבתים הצפוניים הנוכחים, בעוד שרוז וצמיתיו מנסים נואשות לשמור על השלום.
ביער האלים שבווינטרפל, סרחן מתחנן לסליחה ושומע את קולו של בראן סטארק מתוך עץ הלב, קורא לו "תיאון", מה שמחזיר לו את שפיותו וזהותו.
הוא נתקל בדמותו המחופשת של מאנס ריידר, שמכריח אותו לעזור להם לשחרר את "אריה" המזויפת, אך מאנס והנשים שהתלוו אליו נשארים מאחור כשהאזעקה נשמעת.
בסופו של דבר, ג'יין ותיאון נופלים לידיו של סטאניס.
סרסיי לאניסטר מתוודה לחלק מהאישומים שמופנים כנגדה, אך לא מתוודה ברצח המלך רוברט באראתיאון, או שילדיה הם תוצר של גילוי עריות.
כתנאי לשחרורה, היא מתפשטת ונאלצת לצעוד תחת ליווי, מהספט הגדול של ביילור עד למבצר האדום.
בדרכה היא עוברת השפלה מצלקת לנוכח קריאות הבוז של האספסוף, שסבל עמוקות מהמלחמה ומהניתוק של סרסיי ממגרעותיה.
בינתיים, קיבורן (המלומד לשעבר) מציג את "סר רוברט סטרונג" ("רוברט החזק"): דמות עטופה בשריון שגבוהה משתרך עד לשמונה רגליים.
זהותה מוערכת כגרסה מפלצתית שחלקיה נאספו מגופתו של גרגור קלגאן ואסירים נוספים.
רוברט סטרונג מוקצה כאלופה של סרסיי במשפט בקרב.
דודה קוואן לאניסטר והמלומד פייסל ממנים את מייס טיירל ליד ימינו של המלך, את ראנדיל טארלי (נושא דגלו של מייס) כממונה החוקים ופקסטר רדווין כממונה הספינות.
הם אף מרבים לשלוח נציגים לבנק הברזל שבבראאבוס, מקווים לתקן את הנזק שנגרם על ידי סרסיי, שבין היתר דאגה להרחיק את הטיירלים ממוקדי הכוח בממלכה במהלך אירועי הספר הקודם.
לאחר טיפולו בכניעת ארצות הנהר, ג'יים לאניסטר מציע שלום לבית בלאקווד, הבית האחרון שנותר מאלו שנשבעו אמונים בעבר לרוב סטארק.
מלחמת הסטארק-לאניסטר בארצות הנהר הסתיימה להלכה; אלא ששודדים חסרי שיוך נודדים עתה ברובו של האזור הכפרי וההרוס.
ג'יים מחליט להחזיר את הסדר כשבריאן מטארת' אומרת לו שמצאה את סאנסה סטארק ושהיא נמצאת בסכנה מידיו של סנדור קלגאן, על אף שג'יים לא מודע לכך שזו מלכודת מידיהן של ליידי לב-אבן (לשעבר קייטלין סטארק) ובריאן.
לאחר שטיריון משכנע את אאיגון שעדיף שדאינריז תלמד על אחיינה מכיבושיו והישגיו מאשר מדרישת הכרה פשוטה, אאיגון טארגאריין וג'ון קונינגטון משתלטים על ארבע טירות עם התנגדות מעטה.
כוונתם היא לצעוד לקץ סופה, אלא שג'ון קונינגטון נכנע למגפת הדיזנטריה.
בדורן, סר באלון סוואן ממשמר המלך מציג את גולגולתו של גרגור קלגאן לנסיך דוראן מארטל ובית המשפט שלו, כצדק למותה של אחותו, אליה.
דוראן מסכים שמירסלה תחזור למעלה המלך עם ארוסה, בנו הנסיך טריסטיין, אך חושף בפני משפחתו שסרסיי מתכננת לרצוח את טריסטיין.
באפילוג, קוואן לאניסטר נפגש עם מועצת המלך על מנת לדון בפלוגה הזהובה.
מאוחר יותר, קוואן נכנס לחדריו של פייסל ומגלה שפייסל נרצח.
הוא אף מוצא עורב חדש ולבן שנשלח מהמצודה, המצביע על בואו הסופי של החורף לווסטרוז.
לפני שהוא מספיק להגיב, קוואן נורה על ידי ואריז, שחושף בפני קוואן הגוסס שהוא תכנן את מותם מאחר שתקנו את ההרס שסרסיי גרמה לו, בעוד שהימצאותו של טומן בשליטתה של סרסיי עוד יביא לחורבנה של ווסטרוז.
מכאן ואילך הפלגים הנותרים ימשיכו את הריבים שלהם כשאאגון מתכונן לתבוע את כס הברזל.
ריקושט היא רשת שיווק ישראלית לציוד תרמילאות, נסיעות ומוצרים לחיילים, אשר הוקמה בשנת 1989 במטרה לענות על צורכי החיילים והמתגייסים לצה"ל.
בשנת 1993 הוחלט להקים רשת חנויות ולהרחיב את פעילותה לתחום תנועות הנוער וציוד לטיולים, מחנאות ותרבות הפנאי.
רשת ריקושט נוסדה בשנת 1989 והוקמה במטרה לספק את צורכיהם של החיילים והמתגייסים לצה"ל, כאשר שיווקה באופן מרוכז את כל הציוד הנדרש לחיילים לקראת ובתקופת הגיוס, כמו גרביים צבאיים וטי-שירטס, לצד ציוד שהצבא לא סיפק, כגון כיסויים לדיסקיות, פאוץ' למחסניות, רצועות לרובים וכדומה.
במהלך 4 השנים הראשונות נתקלה הרשת בקשיים לשווק את מוצריה, שכן רשתות הפארם והשק"ם לא הסכימו להציג אצלן את המוצרים.
בשל כך, בשנת 1993 הוחלט להקים רשת חנויות (בשם ריקושט 3000 בע"מ) ולהרחיב את פעילותה מעבר לציוד לחיילים, למתן מענה לכל צורכי היציאה מהבית, בכלל זה ציוד תרמילאות ונסיעות לכל הגילאים
הסניף הראשון של הרשת הוקם ביבנה ואחריו הוקם סניף בהדר בחיפה.
בשלב השני הוקמו חנויות של הרשת בפריפריות ולאחר מכן התפרסה הרשת לערים מרכזיות אחרות.
נכון לשנת 2020 מונה רשת ריקושט כ-50 סניפים בפריסה ארצית.
בסניפיה משווקת הרשת ציוד תרמילאות, טיולים, נסיעות, נופש ופנאי, מוצרי חיילים וביטוחי נסיעות.
חלק מסניפי הרשת משווקים גם ציוד לסקי וישנם מספר סניפים המתמחים גם בציוד לדיג.
בשנת 1998 נכנסה חברת אופיר טורס בבעלותו של בועז וקסמן לשותפות של 50% לצד דודי פלד (ממייסדי הרשת) ובנובמבר 2009 השלימה את מלוא רכישת הבעלות על הרשת.
בעקבות כניסתה של אופיר טורס כשותפה לבעלות, ביולי 2009 החלה הרשת לשווק בסניפיה גם טיסות ונופשונים בישראל ומחוצה לה, וביטוחי נסיעות של חברת הביטוח הראל.
בשנת 2007 השיקה הרשת לראשונה מותג בלעדי הנקרא DESERT SNOW, המתאפיין במוצרים שפותחו במיוחד לאנשים העוסקים בפעילות גופנית ופעילות שטח.
בשנת 2009, לצד הכנסת תחום הנסיעות, הרחיבה הרשת את פעילות המותג הפרטי שהיווה כ-9% ממכירותיה.
המותג, שעד אז התמקד בציוד מחנאות, הורחב גם לתחום האופנה וההלבשה התחתונה על ידי השקת מותג הבגדים הפרטי "אקוספירה" בשנת 2010 ובהשקעה של כ-4 מיליון ש"ח.
ייחודו של המותג בכך שמוצריו מורכבים מרכיבים ידידותיים לסביבה.
באותה השנה (2010) הוערך מחזור המכירות של הרשת בכ-100 מיליון ש"ח.
בשנת 2013 החלה הרשת לייבא לישראל את מותג הטיולים ג'ק וולפסקין (JACK WOLFSKIN) ביבוא בלעדי ובהשקעה שנאמדה בכ-2 מיליון דולרים להחדרתו.
המותג, המתמחה במוצרי ספורט וטיולים, משווק במחלקות ייעודיות בסניפי ריקושט, ובשנת 2015 מתוכננת פתיחת חנויות עצמאיות של המותג.
לצד אלו, בשנת 2013 קיבלה הרשת זיכיון לשיווק מוצרי נשיונל ג'יאוגרפיק.
בנובמבר 2016 השיקה רשת ריקושט מועדון לקוחות בשם "ריקושט CLUB".
החל משנת 2001 מקיימת הרשת שיתוף פעולה הדוק עם האגודה למען החייל ומועדון יותר, המתרכזת בהסתגלות ושירות קל יותר עבור המתגייסים והחיילים בצה"ל.
במסגרת שיתוף הפעולה ובאמצעות "קרן יותר", מעניקה הרשת מדי שנה הטבות למאות מתגייסים המוגדרים על פי אכ"א כמיעוטי יכולת, במטרה לאפשר להם רכישת ציוד טרם הגיוס ובכך להקל עליהם את התהליך.
ריקי (בפולנית: Ryki) היא עיירת מחוז בפרובינציית לובלין בפולין, בה התקיימה עד השואה קהילה יהודית גדולה.
ריקי נוסדה במאה ה-15 ככפר פרטי בבעלות אצולה, ובשנת 1553 נמנו בה 20 בתי עץ.
בשנת 1782 הוענקו לריקי זכויות עיר, אולם 12 שנים לאחר מכן פרצה בה שרפה גדולה, שהביאה לשיתוקה.
בתחילת מלחמת העולם הראשונה נערכו בסביבת העיירה מספר קרבות, ורוב תושביה עזבו אותה.
יהודים נזכרים בריקי מסוף המאה ה-16, ובמאה ה-19 גדל מספרם באופן משמעותי, חרף הגבלות שהטילו הרוסים על התיישבות יהודים באזור.
מסוף המאה ה-19 ועד מלחמת העולם הראשונה היוו היהודים כ-90% מתושבי ריקי.
בין מלחמות העולם נמנו בעיירה כ-2,400 יהודים, למעלה משני שלישים מתושביה, והתקיימה בה פעילות של המפלגות היהודיות השונות.
עם כיבוש העיירה בידי הגרמנים ב-17 בספטמבר 1939, פרעו אלו ביהודיה, ובזזו את רכושם.
בהמשך, נצטווה יודנרט שמונה בעיירה לספק לגרמנים מדי יום מאות עובדי כפייה יהודים.
בסוף 1940 רוכזו כ-1,800 יהודי ריקי בגטו צפוף שהוקם בה, ובחורף 1942-1941 מתו עשרות מיושביו ממגפת טיפוס הבהרות.
בליל ה-6 במאי 1942 פשטו אנשי ס"ס ושוטרים פולנים על הגטו שבעיירה, וריכזו את כל יושביו בכיכר השוק, תוך רצח קשישים וחולים במקום.
יתר היהודים הוצעדו לדמבלין אירנה, תוך רצח כ-130 יהודים בדרך, בעיקר ילדים.
בדמבלין נערכה ביהודי העיירה סלקציה, שלאחריה הועברו כ-200 צעירים למחנה עבודה, וכל יתר היהודים שולחו במשלוח של כ-3,000 יהודים בקרונות משא למחנה ההשמדה סוביבור.
מקהילת ריקי שרדו את השואה כ-30 יהודים, אך אלו לא שבו להתגורר בה, לאחר ש-6 מהם נרצחו בידי הפולנים המקומיים.
ריקוד על המים הוא הרומן השלישי פרי עטה של לילי פרי.
הרומן ראה אור בסדרת הספריה החדשה, בהוצאת הקיבוץ המאוחד וספרי סימן קריאה, בשנת התשנ"ה 1994.
לני אבני היא אישה נשואה בת 37. לני נכנסת למצוקה אחרי שבתה האהובה בת השש וחצי נפטרה ממחלת ריאות.
בעלה אלכס הוא קומוניסט השקוע במאמריו ובהרצאותיו ומתנכר אליה, ובנה מיכאל בן ה-17 עומד לצד אביו.
לני עוזבת את ביתה ומשפחתה בשביל לשמש כאם-בית בבית האבות "צוקי ים", על חוף ימה של נתניה (במילותיה: "הלכתי למות בבית אבות").
בעל בית האבות, מוישה קושניר, היה עשרים שנה קודם לכן מורה של לני בבית הספר הגבוה לריקוד בלונדון והיה מאהבה אז וגם היום.
ציר העלילה המרכזי של הרומן מתרחש כשמונה שנים לאחר הגעתה של לני ל"צוקי ים".
בית האבות נקלע לחובות ומוישה קושניר מנהלו מסבך את לני באחריות פלילית לדבר והיא עומדת למשפט בשל כך.
העו"ד המגן עליה הוא בנה מיכאל.
המציאות הישראלית אינה משתקפת ב"ריקוד על המים", הסיפור חסר זמן ומקום ויכול להתרחש בכל מקום ובכל זמן.
פרי מתנתקת ממסגרת נראטיבית, ובכך קולעת את הגיבורים למציאות תלושה וחסרת כיוון.
לילי פרי בוחרת במספרת מופנמת, שאינה מתקשרת, דבר המאפשר מסירת סיפור בצורה איטית, אסוציאטיבית, שמפגינה סערה ומועקה רגשית.
כל דמויות הגיבורים נמצאות ברקע ואנו חווים אותן דרך נגיעותיהן בעולמה של לני; אפילו בנה מכונה בספר "איש צעיר".
והחם שלה הוא עם המתים: בתה שנפטרה, דודתה ודודה שגידלו אותה אחרי שאמה נרצחה בשואה.
נושאו המרכזי של הספר הוא מצוקת האדם, חלוף הזמן והתפוררות החיים, ואנחנו מתוודעים אליו באמצעות מצוקתם של החולים הסיעודיים בבית האבות.
הרומן מתאפיין ברובד פנטסטי: במקום שהיה אמור להיות מוות מתקיימים חיים.
הקשישים בו אינם מתים – אלה שעוברים מאגף העצמאיים לאגף התשושים מתחזקים באופן מפתיע, וייתכן שכל זה בגלל תפילותיה של לני.
בדומה לכך לני אמנם מצהירה שהלכה לבית האבות בשביל למות, אבל היא מקסימה ומעוררת אהבה בכל רואיה, מטפלת במסירות בזקנים ורוקדת כדי לשלם את חובות בית האבות.
בסופו של דבר לני נחלצת מכל צרותיה ונרפאת.
הריקוד מסמל את החלום שלא התממש וממשיך ללוות את הגיבורים גם בבגרותם.
לני חולמת על ריקוד עם בתה המתה ואילו קושניר מעיין במשרדו בכתבי עת העוסקים במחול; כשהוא מתבונן בים הסמוך לבית האבות הוא אומר: "לפעמים המראה הזה כל כך חלק ובטוח שאפשר לרקוד על המים."
"ללילי פרי יש כישרון מופלא לשזור משפטים הזורמים להם על פי מקצב פנימי עצמאי, ורק אז, כבדרך אגב, הם חוברים לעלילה ולסיפור הספר.
במסגרת סיפור מוגדר, מעוצב ונתמך היטב, מאפיינת פרי את דמויותיה לעומקן.
עד לרבדים בעלי משמעויות פנימיות ואישיות ביותר...
'ריקוד על המים' הנו חוויית קריאה יוצאת דופן, הן במישור העלילתי-סיפורי והן מבחינת תשבץ המשמעויות הגלויות והחבויות-נסתרות שפרי טמנה בו."
מנחם בן, עיתון תל אביב:
"ספרה החדש של לילי פרי, 'ריקוד על המים', הוא מסוג הספרים המחזירים לנו את האמון בספרות הישראלית המודרניסטית וביכולתה לרגש אותנו באמת."
"יופיה של היצירה טמון בשלמות הנוצרת בהתאמה בין דמות המספרת לבין התוכן והמבנה.
וכן בולט השילוב המקורי בין ניגודים: האמת המרה המתובלת ביסודות דמיוניים, החיוך המר המלווה את התיאורים הקשים.
בייחוד מעניין האיפוק המבטא כאב עמוק – המשפטים הקצרים, הסגנון הדיווחי, הפרטים השגרתיים, שמהם עולה צעקה גדולה."
"לילי פרי כתבה רומן מורכב ומקורי, שאינו דומה לשום דבר אחר שקראתי בשנים האחרונות."
טרבור מאן , הידוע יותר בשם הבמה שלו, ריקושט, הוא מתאבק אמריקאי, המופיע בארגון ההיאבקות All Elite Wrestling.
בספטמבר 2014, דווח שמאן חתם בתוכנית הטלוויזיה Lucha Underground, השייכת לרשת El Rey.
בתוכנית זו, הוא השתמש בדמות בעלת מסיכה בשם פרינס פומה.
דמותו הייתה בעלת רקע לטיני בדיוני והמנג'ר שלו היה קונאן.
ב-29 באוקטובר, פומה התאבק בקרב המרכזי של הערב נגד ג'וני מונדו והפסיד.
ב-7 בינואר 2015, פומה גבר על 19 מתאבקים במהלך הבאטל רויאל של "הלחימה האצטקית" ובכך הפך לאלוף הראשון של Lucha Underground.
פומה הגן לראשונה על התואר שבוע לאחר מכן נגד פיניקס ועשה זאת בהצלחה.
לאחר מכן, פומה נקלע לפיוד עם בריאן קייג', במה שהוביל לקרב על התואר ב-25 במרץ, שבו פומה ניצח.
בפרק סיום העונה הראשונה של התוכנית, שנערך ב-19 באפריל, פומה הפסיד את התואר למיל מוארטס.
לאחר שכשל בניסיונו לזכות בתואר בקרב החוזר, פומה הקים קבוצה ביחד עם דרגון אצטקה ג'וניור וריי מיסטריו כשביחד השלושה נכנסו לטורניר על אליפות השלישיות.
בגמר הטורניר הם ניצחו את פיניקס, PJ בלאק וג'ק אוואנס וביחד הם זכו באליפות השלישיות.
ב-26 ביוני 2016 במסגרת העונה השלישית של התוכנית, פרינס פומה איתגר את ג'וני מונדו לקרב על האליפות של התוכנית, כשעל הכף הייתה מונחת הקריירה שלו.
בקרב זה פומה ניצח וזכה בתואר.
לאחר מכן, פומה איתגר את אלוף "מתנת האלים", פנטגון דארק, כשגם הפעם הקריירה של אחד מהם עלולה להיגמר לאחר הפסד.
בקרב זה פנטגון ניצח וגרם לפומה לסיים את הקריירה שלו בתוכנית.
ב-16 בינואר 2018, ה-WWE הודיעו באתר הרשמי שלהם על החתמת ריקושט בארגון ושליחתו למתחם ה-WWE Performance Center.
באירוע NXT TakeOver: Philadelphia, שנערך ב-27 בינואר, ריקושט נצפה בקהל ונקרא תחת השם האמיתי שלו.
בהופעת הבכורה שלו ב-NXT ניצח ריקושט את פביאן אייכנר.
ריקושט התחרה בקרב סולם משושה בעבור אליפות צפון אמריקה של NXT באירוע NXT TakeOver: New Orleans, שבו אדם קול ניצח והפך לאלוף הראשון.
ב-9 במאי, ריקושט הצהיר על כוונותיו להצטרף לתמונת אליפות ה-NXT, אך מצא את עצמו מאותגר על ידי ולווטין דרים.
הם התחרו אחד נגד השני באותה התוכנית, אך הקרב שלהם הופסק בשל תקיפה של לארס סאליבן.
באירוע NXT TakeOver: Chicago II, ריקושט ניצח את ולווטין דרים.
לאחר היריבות נגד דרים, ריקושט נקלע לפיוד נגד אדם קול וחברי קבוצת The Undisputed Era, על אליפות צפון אמריקה של קול.
באירוע NXT TakeOver: Brooklyn 4, שנערך ב-18 באוגוסט, ריקושט ניצח את אדם קול והפך לאלוף צפון אמריקה החדש של NXT.
ב-29 באוגוסט, ריקושט ביחד עם אלוף בריטניה של ה-WWE, פיט דאן הפסידו לנציגי קבוצת The Undisputed Era, אדם קול ורודריק סטרונג.
ב-19 בספטמבר, ריקושט התמודד מול אלוף בריטניה, פיט דאן בקרב אלוף נגד אלוף, כך שהמנצח בקרב הוא זה שיזכה בשתי חגורות האליפות.
קרב זה נגמר ללא הכרעה לאחר שחברי The Undisputed Era תקפו את השניים וגרמו להפסקת הקרב.
באירוע NXT TakeOver: WarGames II, שנערך ב-17 בנובמבר, קבוצתם של ריקושט, פיט דאן וה-War Raiders ניצחה בקרב "משחקי מלחמה" את קבוצת The Undisputed Era.
ב-12 בדצמבר, ריקושט הגן בהצלחה על תואר אליפות צפון אמריקה נגד טיילר בריז לאחר אתגר שהציב שבוע קודם לכן בפני כל מי שירצה להתמודד נגדו עבור תואר זה.
באירוע NXT TakeOver: Phoenix, שנערך ב-26 בינואר 2019, ריקושט הפסיד את תואר האליפות לג'וני גרגאנו.
ב-13 בפברואר, ריקושט ניצח את אדם קול.
ב-18 בפברואר בתוכנית Raw, ריקושט הוצג כאחד מארבעת המתאבקים אשר יערכו את הבכורה שלהם במהלך התוכנית; הוא נחלץ לעזרת פין באלור לאחר מתקפה של בובי לאשלי וליאו ראש, במה שהוביל לקרב זוגות ביניהם, ובו ריקושט ובאלור יצאו עם ידם על העליונה.
לילה לאחר מכן בתוכנית SmackDown, ריקושט ערך את הבכורה שלו בתוכנית, כשרשם ניצחון בקרב יחידים על אריק יאנג.
ב-25 בפברואר בתוכנית Raw, ריקושט ואליסטר בלאק ניצחו את אלופי הזוגות של Raw, הריבייבל (דאש ויילדר וסקוט דוסון).
ב-4 במרץ בתוכנית Raw, ריקושט ובלאק התחרו על אליפות הזוגות של Raw נגד הריבייבל בקרב שבסופו בובי רוד וצ'אד גייבל הגיעו ותקפו את הריבייבל כדי להעניק לריבייבל את הניצחון כתוצאה מפסילה.
לילה לאחר מכן בתוכנית סמאקדאון, ריקושט ובלאק ניצחו את הבר (סזארו ושיימוס).
ב-6 במרץ בתוכנית NXT, ריקושט ובלאק גברו על פביאן אייכנר ומרסל ברטל במסגרת טורניר הזוגות לזכר דאסטי רודס, וכתוצאה מכך העפילו לשלב חצי הגמר.
באירוע פאסטליין, שנערך ב-10 במרץ, ריקושט ובלאק נטלו חלק בקרב הזוגות המשולש על אליפות הזוגות של Raw, נגד האלופים, הריבייבל, ונגד בובי רוד וצ'אד גייבל, אך לבסוף בקרב זה הריבייבל שמרו על האליפות בהצלחה.
בשלב חצי הגמר של טורניר הזוגות לזכר דאסטי רודס, שנערך ב-13 במרץ, ריקושט ובלאק ניצחו את DIY# (תומאסו צ'אמפה וג'וני גרגאנו), וכתוצאה מכך העפילו לגמר.
ב-18 במרץ בתוכנית Raw, ריקושט ניצח את ג'ינדר מהאל בקרב יחידים.
ב-25 במרץ, ריקושט ובלאק ניצחו את הריבייבל בקרב שאינו היה על תואר אליפות הזוגות.
יומיים לאחר מכן בתוכנית NXT, ריקושט ובלאק ניצחו את The Forgotten Sons במסגרת הגמר וזכו בטורניר הזוגות לזכר דאסטי רודס.
ב-1 באפריל, ריקושט ובלאק הפסידו לריבייבל כתוצאה מספירת חוץ וכשלו בניסיונם לזכות בחגורות אליפות הזוגות של Raw.
לילה לאחר מכן בתוכנית סמאקדאון, ריקושט, בלאק והאוסוס ניצחו את רוסב, נקאמורה והבר.
באירוע NXT TakeOver: New York, שנערך ב-5 באפריל, ריקושט בלאק כשלו בניסיונם לזכות באליפות הזוגות של NXT לאחר שהפסידו ל-War Raiders (הנסון ורואו).
באירוע רסלמניה 35, שנערך ב-7 באפריל, ריקושט ובלאק השתתפו בקרב זוגות מרובע על אליפות הזוגות של סמאקדאון אשר כלל את אלופי הזוגות, האוסוס, הבר (סזארו ושיימוס) ורוסב ושינסקה נקאמורה; קרב שבסופו השניים כשלו בניסיונם לזכות בחגורות האליפות, כשהאוסוס הגנו על התארים בהצלחה.
לילה לאחר מכן בתוכנית Raw, ריקושט ובלאק ניצחו את בובי רוד וצ'אד גייבל.
ב-9 באפריל בתוכנית סמאקדאון, ריקושט, בלאק ועלי ניצחו בקרב שלושה נגד שלושה את אנדרדה, רוסב ושינסקה נקאמורה.
ב-15 באפריל, ריקושט הועבר לתוכנית Raw כחלק מהסופרסטאר שייק-אפ.
שבוע לאחר מכן, ריקושט הפסיד בקרב יחידים לרוברט רוד.
ב-29 באפריל בתוכנית Raw, במסגרת הפינה "רגע של בליס", אלכסה בליס חשפה את ריקושט כאחד מארבעת המשתתפים שייצגו את Raw בקרב כסף בבנק של הגברים באירוע כסף בבנק.
באותה התוכנית, ריקושט וברון סטרומן ניצחו בקרב זוגות את ברון קורבין ודרו מקינטייר.
ב-6 במאי, ריקושט ניצח את רוברט רוד.
ב-13 במאי, ריקושט הפסיד לברון קורבין.
באירוע כסף בבנק, שנערך ב-19 במאי, ריקושט התחרה בקרב הכסף בבנק של הגברים, שבסופו ברוק לסנר ניצח.
לילה לאחר מכן בתוכנית Raw, ריקושט נוצח על ידי סזארו.
שבוע לאחר מכן, ריקושט הצליח לנצח את סזארו בקרב החוזר ביניהם.
בקרב השלישי בין השניים שנערך ב-3 ביוני, ריקושט גבר על סזארו פעם נוספת.
שבוע לאחר מכן, ריקושט, ברון סטרומן והמיז ניצחו בקרב שלושה נגד שלושה את בובי לאשלי, סזארו וסמואה ג'ו.
ב-17 ביוני בתוכנית Raw, נערך קרב הדחות מחומש אשר כלל את סטרומן, לאשלי, ריקושט, סזארו והמיז, שבסופו ריקושט ניצח וכתוצאה מכך הוא זה שיתחרה נגד סמואה ג'ו על אליפות ארצות הברית באירוע סטומפינג גראונדס.
באירוע סטומפינג גראונדס, שנערך ב-23 ביוני, ריקושט ניצח את סמואה ג'ו בקרב על אליפות ארצות הברית וכתוצאה מכך הפך לאלוף ארצות הברית החדש.
לילה לאחר מכן בתוכנית Raw, הוא הפסיד ל-AJ סטיילס בקרב שאינו היה על התואר.
שבוע לאחר מכן, התקיים קרב נוסף בין השניים כאשר הפעם תואר האליפות הונח על כף המאזניים ובקרב זה ריקושט יצא עם ידו על העליונה; לאחר הקרב, סטיילס תקף (ביחד עם קארל אנדרסון ולוק גאלוס) את ריקושט וביצע את מעברו לדמות הרעה.
ב-8 ביולי, ריקושט גבר על לוק גאלוס ועל קארל אנדרסון בשני קרבות נפרדים שלא היו על תואר האליפות; לאחר הקרבות, הוא הותקף על ידי חברי קבוצת הקלאב (AJ סטיילס, אנדרסון וגאלוס).
באירוע חוקי אקסטרים, שנערך ב-14 ביולי, ריקושט הפסיד את התואר ל-AJ סטיילס.
לילה לאחר מכן, ריקושט והאוסוס ניצחו את רוברט רוד והריבייבל (דאש ויילדר וסקוט דוסון) בקרב 2 מתוך 3 הכרעות.
ב-29 ביולי, ריקושט השתתף בקרב גאונטלט בן חמישה מתאבקים אשר קבע את המועמד לתואר האליפות הבין יבשתית באירוע סאמרסלאם; בקרב זה, הוא הדיח אחרון את אנדרדה, וכתוצאה מכך ניצח בקרב והפך למועמד לתואר האליפות נגד AJ סטיילס באירוע סאמרסלאם.
ב-5 באוגוסט, ריקושט וחברי קבוצת הניו דיי (ביג אי ואקסבייר וודס) הפסידו בקרב שלושה נגד שלושה ל-The O.C.
באירוע סאמרסלאם, שנערך ב-11 באוגוסט, ריקושט כשל בניסיונו לזכות שוב באליפות ארצות הברית לאחר שהפסיד ל-AJ סטיילס.
לילה לאחר מכן בתוכנית Raw, ריקושט ניצח את אליאס.
ב-19 באוגוסט, ריקושט והמיז ניצחו בקרב זוגות את ברון קורבין ודרו מקינטייר.
שבוע לאחר מכן, ריקושט ניצח את דרו מקינטייר בקרב שמינית הגמר של טורניר מלך הזירה.
ב-2 בספטמבר, ריקושט התחרה נגד סמואה ג'ו בקרב במסגרת רבע גמר טורניר מלך הזירה; קרב זה הסתיים בתיקו בשל הצמדה כפולה ולאחר מכן, הוחלט ששני המשתתפים ימשיכו ויעפילו לשלב חצי הגמר של הטורניר.
שבוע לאחר מכן, ריקושט כשל בניסיונו להעפיל לשלב גמר טורניר מלך הזירה לאחר שהפסיד בקרב משולש נגד ברון קורבין וסמואה ג'ו, שבסופו קורבין ניצח.
ב-23 בספטמבר, ריקושט התחרה בקרב הדחות מחומש אשר קבע את זהות המועמד לאליפות האוניברסלית נגד סת' רולינס בשבוע לאחר מכן; בקרב זה, ריקושט הודח ראשון על ידי שינסקה נקאמורה, כשלבסוף המנצח בקרב היה ריי מיסטריו.
שבוע לאחר מכן, ריקושט ניצח בקרב יחידים את סזארו.
ב-7 באוקטובר, ריקושט גבר על אפולו קרוז.
שבוע לאחר מכן, הוא רשם ניצחון על שלטון בנג'מין.
שבועיים לאחר מכן, ריקושט הפסיד לדרו מקינטייר.
באירוע היהלום שבכתר, שנערך ב-31 באוקטובר, ריקושט לקח חלק בקבוצתו של האלק הוגאן לצד רומן ריינס, רוסב, עלי ושורטי ג'י וביחד הם ניצחו את קבוצתו של ריק פלייר (רנדי אורטון, המלך קורבין, שינסקה נקאמורה, בובי לאשלי ודרו מקינטייר).
ב-11 בנובמבר, ריקושט, הומברטו קאריו ורנדי אורטון ניצחו את קבוצת ה-O.C.
ב-20 בנובמבר, ריקושט הופיע בתוכנית NXT, כשתקף את קונה ריבס לפני הקרב שתוכנן לו נגד מאט רידל, כתוצאה מכך, הוא בעצמו התחרה נגד אותו רידל בקרב שבו הוא הפסיד לרידל.
לילה לאחר מכן בתוכנית Raw, ריקושט התחרה נגד דרו מקינטייר, רנדי אורטון וריי מיסטיריו בקרב מרובע אשר קבע את זהות המועמד לאליפות ארצות הברית בקרב שבא לאחר מכן.
בקרב זה, מיסטיריו הצמיד את ריקושט לניצחון.
ב-2 בדצמבר, ריקושט, הומברטו קאריו וריי מיסטיריו הפסידו בקרב שלושה נגד שלושה לקבוצת ה-O.C.
ב-23 בדצמבר, ריקושט ניצח את טוני ניס.
שבוע לאחר מכן, ריקושט נוצח על ידי אנדרדה.
ב-13 בינואר 2020, ריקושט גבר על מוג'ו ראולי.
באירוע הרויאל ראמבל, שנערך ב-26 בינואר, ריקושט התחרה בקרב הרויאל ראמבל המסורתי, כשנכנס כמספר ה-15, עזר בהדחתו של ברוק לסנר, אך הודח על ידי המנצח בקרב, דרו מקינטייר.
ב-17 בפברואר ובשבוע לאחריו, ריקושט רשם ניצחונות על חברי קבוצת ה-O.C, קארל אנדרסון ולוק גאלוס, בהתאמה.
באירוע סופר שואודאון, שנערך ב-27 בפברואר, ריקושט כשל בניסיונו לזכות באליפות ה-WWE בקרב שאורכו היה כדקה וחצי ובו הוא לא רשם שום מתקפה נגד לסנר.
ב-2 במרץ, ריקושט כשל בניסיונו לזכות באליפות 24/7 של ה-WWE לאחר שהפסיד לרידיק מוס.
ב-23 במרץ, ריקושט וסדריק אלכסנדר הפסידו בקרב זוגות לאנדרדה ואנג'ל גרזה.
ב-13 באפריל, ריקושט ואלכסנדר הפסידו ל-Viking Raiders (אריק ואיבר).
ב-29 ביוני, ריקושט נוצח על ידי בובי לאשלי.
שבוע לאחר מכן, ריקושט ואלכסנדר הפסידו לבובי לאשלי ו-MVP.
ב-13 ביולי, ריקושט הפסיד פעם נוספת לבובי לאשלי.
שבוע לאחר מכן, ריקושט, סדריק אלכסנדר ומוסטפא עלי ניצחו בקרב שלושה נגד שלושה את לאשלי, MVP ושלטון בנג'מין.
ב-27 ביולי, ריקושט ואלכסנדר השתתפו בקרב זוגות משולש מול אנדרדה ואנג'ל גרזה, וה-Viking Raiders אשר קבע את זהות הטוענים לכתר לאליפות הזוגות של Raw באירוע סאמרסלאם, שבסופו אנדרדה וגרזה ניצחו.
ב-9 בנובמבר, ריקושט הפסיד למוסטפא עלי.
ב-7 בדצמבר, ריקושט ביחד עם המתאבקת דנה ברוק גברו על סלאפג'ק ורקונינג.
ב-21 בדצמבר, ריקושט נחל הפסד לטי-באר.
שבוע לאחר מכן, ריקושט נחל הפסד למנהיג קבוצת רטרביושן, מוסטפא עלי.
ב-18 בינואר 2021, ריקושט הפסיד ל-AJ סטיילס.
במופע המקדים לאירוע תא ההדחות, שנערך ב-21 בפברואר, ריקושט השתתף בקרב מרובע נגד אליאס, ג'ון מוריסון ומוסטפא עלי, שבו המנצח בקרב התווסף לקרב משולש על אליפות ארצות הברית באירוע עצמו; בסופו של דבר, מוריסון הוא זה שניצח בקרב.
לילה לאחר מכן בפרק של התוכנית Raw, ריקושט הפסיד ל-AJ סטיילס.
ב-29 במרץ, ריקושט הפסיד לדרו מקינטייר.
במופע המקדים לאירוע רסלמניה באקלאש, שנערך ב-16 במאי, ריקושט הפסיד לשיימוס בקרב שאינו היה על אליפות ארצות הברית של האחרון.
לילה לאחר מכן, הוא הפסיד פעם נוספת לשיימוס.
ב-12 ביולי, ריקושט ניצח את ג'ון מוריסון בקרב ספירות בכל מקום.
באירוע כסף בבנק, שנערך ב-18 ביולי, ריקושט השתתף בקרב הכסף בבנק, שבסופו ביג אי ניצח.
ב-2 באוגוסט בפרק של התוכנית Raw, ריקושט ודמיאן פריסט ניצחו בקרב זוגות את ג'ון מוריסון ושיימוס.
שבוע לאחר מכן בתוכנית, ריקושט נחל הפסד לשיימוס בקרב שאינו היה על אליפות ארצות הברית של האחרון.
ב-23 באוגוסט בפרק של התוכנית Raw, שהיה יומיים לאחר האירוע סאמרסלאם, ריקושט נחל הפסד לקאריון קרוס.
ב-11 באוקטובר בפרק של התוכנית Raw, ריקושט הפסיד לאקסבייר וודס בקרב הפותח של טורניר מלך הזירה וכתוצאה מההפסד, הודח מהתחרות.
ב-5 בנובמבר בפרק של התוכנית סמאקדאון, ריקושט נחל הפסד לדרו מקינטייר.
במופע המקדים לאירוע Day 1, שנערך ב-1 בינואר 2022, ריקושט וסזארו הפסידו לרידג' הולנד ושיימוס.
ב-14 וב-21 בינואר בפרקי התוכנית סמאקדאון, ריקושט הפסיד בקרבות יחידים לשיימוס.
ב-18 בפברואר בפרק של התוכנית סמאקדאון, ריקושט הצליח לנצח את אותו שיימוס.
ב-4 במרץ בפרק של התוכנית סמאקדאון, ריקושט ניצח את סמי זיין וזכה באליפות הבין יבשתית לאחר הסחת דעת מצידו של ג'וני נוקסוויל.
בקרב החוזר בין השניים שבוע לאחר מכן, ריקושט הגן בהצלחה על תוארו מול האלוף לשעבר.
ב-15 באפריל, ריקושט רשם הגנה מוצלחת נוספת על חגורת האליפות, הפעם מול ג'ינדר מהאל.
שבועיים לאחר מכן, הוא גבר על שאנקי ושמר על התואר.
ב-10 ביוני, ריקושט הפסיד את חגורת האליפות לידי גונתר.
ריקושט כשל בניסיונו להשיב אליו את התואר לאחר שהפסיד לגונתר בקרב החוזר ביניהם שבועיים לאחר מכן.
ב-5 וב-26 באוגוסט, ריקושט גבר על האפי קורבין בקרבות יחידים, בהתאמה.
באירוע Worlds Collide, שנערך ב-4 בספטמבר, ריקושט לא הצליח להפוך לאלוף צפון אמריקה של NXT לאחר שהפסיד לאלוף, כרמלו הייס.
ב-16 בספטמבר, הוא גבר על סמי זיין.
ב-7 באוקטובר, ריקושט הפסיד לסולו סיקואה.
ב-18 בנובמבר, ריקושט גבר על מוסטפא עלי.
שבוע לאחר מכן, הוא ניצח את ברון סטרומן.
ב-2 בדצמבר, ריקושט ניצח את סנטוס אסקובר בקרב הגמר על גביע העולם של סמאקדאון וכתוצאה מכך הוענקה לו ההזדמנות להתמודד על האליפות הבין יבשתית של גונתר.
בקרב ביניהם שנערך ב-16 בדצמבר, ריקושט לא הצליח לזכות בתואר הנכסף.
מאן מנהל מערכת יחסים עם הכרוזה של ה-WWE, סמנת'ה אירוין.
בעבר, היה במערכות יחסים עם המתאבקות טסה בלנצ'רד וקטאנה צ'ייס.
ב-14 ביולי 2019, ה-WWE שחררו סרט תיעודי על ריקושט אשר עקב אחר חייו בתוך הזירה ומחוצה לה בין התאריכים 23 ביוני 2019 ל-8 ביולי 2019 כחלק מהסדרה Chronicle ששודרה בערוץ ה-WWE Network.
אליפות Lucha Underground (פעמיים, האלוף הראשון)
אליפות השלישיות של Lucha Underground (פעם אחת) - עם דרגון אצטקה ג'וניור וריי מיסטריו
אליפות הזוגות ג'וניור משקל כבד של IWGP (3 פעמים) - עם מאט סיידל (2), ורייסוקה טאגוצ'י (1)
אליפות שלישיות במשקל פתוח של NEVER (3 פעמים) - עם מאט סיידל וסאטושי קוג'ימה (1), דייוויד פינלי וסאטושי קוג'ימה (1), והירושי טנהאשי ורייסוקה טאגוצ'י (1)
הטוב ביותר של סופר ג'וניורס (2014)
טורניר זוגות סופר ג'וניורס (2015) - עם מאט סיידל
PWI דירג אותו במקום ה-15 מתוך 500 המתאבקים הטובים ביותר לשנת 2016
אליפות הזוגות הבריטית הבלתי מעורערת (פעם אחת) - עם ריץ' סוואן
אליפות המהירות של ה-WWE (פעם אחת, האלוף הראשון)
גביע העולם של סמאקדאון (2022)
טורניר הזוגות לזכר דאסטי רודס (2019) - עם אליסטר בלאק
קרב חמישה כוכבים (2016) - עם מאט סיידל ווויל אוספריי נגד אדם קול והיאנג באקס (מאט ג'קסון וניק ג'קסון) ב-3 בספטמבר
קרב חמישה כוכבים (2018) - נגד אדם קול, קיליאן דיין, ולווטין דרים, EC3 ולארס סאליבן בקרב סולם משושה ב-7 באפריל
המתאבק הכי פחות מוערך (2020)
ריקי אה פוברי (באיטלקית: Ricchi e Poveri; בעברית: העשירים והעניים) היא להקת פופ איטלקית הפעילה מסוף שנות ה-60.
הלהקה ידועה בזכות שילובם הייחודי של קולותיהם: סופרן, אלט, טנור ובס.
הלהקה ייצגה את איטליה באירוויזיון 1978 ובשנות ה-70 וה-80, שירים שלהם הגיע למקומות הראשונים במצעדי הפופ האיטלקיים והבינלאומיים.
להקת ריקי אה פוברי הייתה במקור רביעייה ווקאלית, בהמשך הפכה לשלישייה ואז לצמד.
היא הוקמה בהשראת להקות ווקאליות אמריקאיות, תוך שילוב של שני קולות גבריים ושני קולות נשיים.
אנג'לה ברמבטי (Angela Brambati; ג'נובה, 20 באוקטובר 1947): מכוּנה "השחורה", בעלת קול סופרן חד.
מרינה אוקיינה (ג'נובה, 19 במרץ 1950): מכונה "הבלונדינית", בעלת מנעד קולי ייחודי.
אנג'לו סוטג'יו (טריניטד ד'אגולטו, 22 בפברואר 1946) מכוּנה "הבלונדיני", בעל קול טנור.
אף על פי שלא הצליחו באודישן הראשון שלהם, זכו ריקי אה פוברי לתמיכתו של פאבצ'יו דה אנדרה, שהאמין בהם.
קליפאנו הפך למנטור שלהם, עיצב מחדש את תדמיתם והפיק את אלבומיהם הראשונים.
בשנת 1968 הופיעו ריקי אה פוברי לראשונה בקאנטג'ירו עם השיר "L'ultimo amore", גרסת כיסוי ל-"Everlasting Love" של להקת Love Affair.
באותה שנה יצא הסינגל הראשון שלהם, ובהמשך גם "La mia libertà", גרסת כיסוי ללהקת Bee Gees.
בשנת 1969 השתתפו בקולות הרקע עבור השיר "Casa bianca" של מריסה סאניה בפסטיבל סן רמו.
במהלך השנים הבאות, הופיעו ריקי אה פוברי במועדונים נחשבים ברחבי איטליה וצברו פופולריות רבה.
הם שילבו מוזיקה קלה איטלקית עם הרמוניות בהשראת להקות אמריקאיות.
לאורך הקריירה שלהם, זכו ריקי אה פוברי להצלחה רבה באיטליה וברחבי העולם, עם להיטים כמו "La prima cosa bella", "Che sarà", "Sarà perché ti amo" ו-"Voulez vous danser".
בשנת 1970 השתתפו ריקי אה פוברי לראשונה בפסטיבל סן רמו, שם שרו את השיר "La prima cosa bella" יחד עם ניקולה די בארי.
אף על פי שהחליפו את ג'אני מוראנדי ברגע האחרון, הם הצליחו להגיע למקום השני וזכו להצלחה מסחררת עם השיר, שהפך ללהיט ראשון אמיתי שלהם.
שיר זה נכלל באלבום הבכורה שלהם הנושא את שם הלהקה, "Ricchi e Poveri", שהוקלט עבור חברת התקליטים Apollo Records של אדוארדו ויאנלו.
טרם הופעתם בסן רמו, הוציאו ריקי אה פוברי את הסינגל הראשון שלהם בחברת התקליטים החדשה, "L'amore è una cosa meravigliosa", גרסת כיסוי לשיר מצליח מוקדם יותר.
בהמשך אותה שנה, יצאו שני סינגלים נוספים מתוך אלבום הבכורה: "In questa città", שהוצג בקאנטג'ירו שם זכו בשתי תחנות, ו-"Primo sole primo fiore", שהופיע בסרט המוזיקלי "Terzo canale - Avventura a Montecarlo".
בשנת 1971 חזרו ריקי אה פוברי לפסטיבל סן רמו ושוב הגיעו למקום השני עם השיר "Che sarà", אותו שרו יחד עם חוזה פליצ'יאנו.
שיר זה הפך לאחד מלהיטיהם הגדולים ביותר ונחשב לקלאסיקה של המוזיקה האיטלקית.
עם זאת, הצלחתו של השיר לוותה במחלוקת עם ג'ימי פונטנה, כותב השיר.
פונטנה רצה להופיע עם פליצ'יאנו בפסטיבל, אך חברת התקליטים RCA העדיפה את ריקי אה פוברי הצעירים והמוכשרים יותר.
לאחר מאבק משפטי, נאלץ פונטנה לאשר את השתתפותם של ריקי אה פוברי בשיר.
בסוף אותה שנה, יצא אלבומם השני "Amici miei", שכלל את שיר הנושא, גרסת כיסוי ל-"Amazing Grace", המנון לשלום ולחברות.
בין כותבי השירים באלבום ניתן למצוא את אנג'לו ופרנקו, חברי הלהקה.
בנוסף, הקליטו ריקי אה פוברי את שיר הנושא "Fumo Nero" עבור סדרת הטלוויזיה "All'ultimo minuto" ואת "Dammi mille baci", ששימש כשיר הנושא של התוכנית "Tanto per cambiare".
באותה שנה, השתתפו ריקי אה פוברי במחזמר "Mai il sabato Signora Lisistrata" של גריני וג'ובאניני, לצד גדולי הזמר האיטלקי.
על הופעתם זו זכו בפרס "Maschera d'Argento" לשחקנים חדשים הטובים ביותר בתיאטרון.
בשנת 1972 הפכו ריקי אה פוברי לדוברים של "Fiesta Snack", מוצר של חברת פררו, וחזרו לפסטיבל סן רמו עם השיר "Un diadema di ciliege", שזכה להצלחה פחותה יחסית.
הם חתמו על חוזה חדש עם חברת התקליטים Fonit Cetra, השתתפו ב-"Un disco per l'estate" עם השיר "Pomeriggio d'estate" והופיעו בתוכנית הרדיו "Gran varietà".
בנוסף, הקליטו את שיר הנושא "Una musica" עבור תוכנית הטלוויזיה "Rischiatutto".
בשנת 1973 השתתפו ריקי אה פוברי בפסטיבל סן רמו בפעם הרביעית עם השיר "Dolce frutto", שזכה במקום ה-4. הם הוציאו אלבום חי בשם "The Golden Orpheus Festival" בבולגריה, השתתפו שוב ב-"Un disco per l'estate" עם השיר "Piccolo amore mio" וב-"Canzonissima" עם השיר "Penso, sorrido e canto", שזכה במקום ה-6.
בנוסף, הוציאו את הסינגלים הראשונים שלהם המיועדים לילדים, "L'orto degli animali" ו-"La vecchina".
בשנת 1975 השתתפו ריקי אה פוברי ב-"Un disco per l'estate" עם השיר "Un'estate con te" והוציאו את האלבום "La mia città".
בשנת 1976 השתתפו ריקי אה פוברי בפסטיבל סן רמו עם שני שירים, "Due storie dei musicanti", מתוך הפרויקט המוזיקלי והתיאטרוני "I musicanti".
אנג'לה יולדת את בנה הבכור.
בנוסף להישגים אלה, השתתפו ריקי אה פוברי בתוכנית הטלוויזיה "L'Arca" עם שיר לילדים, שיתפו פעולה עם אמנים כמו סרג'ו אנדריגו, ויניסיוס די מוראיס, The Plagues וויטוריו דה סקאלזי, אנג'לו פגש את אשתו לעתיד, נדיה קוקונצ'לי, במהלך פרויקט "Teatro Music Hall" ופרנקו פגש את אשתו לעתיד, אנטונלה קוקונצ'לי, באותו פרויקט.
באותה שנה, השתתפו ריקי אה פוברי בסיבוב ההופעות "Chi vuol essere lieto sia" של וולטר קיארי, שזכה ב"ביגלייטו ד'אורו" על מספר ההופעות.
החוויה חזרה על עצמה גם בשנה שלאחר מכן.
זו גם השנה בה הקליטו לראשונה שירים באנגלית כמו "Wonderland" ו-"Love will come".
ביולי אותה שנה השתתפו כאורחים של כבוד ב-"Rally Canoro itinerante" בהנחיית קוראדו, ובספטמבר הופיעו בטלוויזיה עם האחיות גוגי ואורסטה ליונלו בתוכנית ששודרה ברשת Rai 1 בשם "Stasera con voi".
הם חזרו לעולם הפרסום עם קמפיין פרסום לחברת Recoaro.
ב-1978 ייצגו את איטליה באירוויזיון בפריז עם השיר "Questo amore", מתוך האלבום בעל אותו שם, שנכתב על ידי Mauro Lusini ו-Dario Farina.
עם השיר "Questo Amore", וסיימה במקום ה-12. בתחילה, השתתפותם ספגה ביקורת רבה מצד חברות התקליטים האיטלקיות, אך השיר זכה להצלחה ברחבי אירופה.
הם שרו את השיר הזה גם בפסטיבלבר.
האלבום כולל שירים שחוברו בין היתר על ידי Sergio Bardotti ו-Ezio Maria Picciotta.
בסוף השנה פורסמה אוסף בשם "Ricchi & Poveri", שכלל שירים שהוקלטו בין 1972 ל-1978, חלקם מוכרים למדי (כמו "Una musica" ו-"Penso, sorrido e canto") לצד אחרים שזכו להצלחה פחותה.
בשנת 1980 עברו ריקי אה פוברי לחברת התקליטים "Baby Records" והוציאו את אלבומם האחרון שלה כרביעייה בשם "La stagione dell'amore".
האלבום היה בעל אופי דאנס וכלל שירים עם מילים באנגלית לצד שירים באיטלקית.
כותבי השירים היו כריסטיאנו מינלונו וטוטו קוטוניו, והעיבודים נעשו על ידי מאטס ביירקלנד.
הסינגל היחיד שיצא מהאלבום כלל את השירים "E no, e no" בצד A ו-"La stagione dell'amore" בצד B.
באותה שנה יצאו ריקי אה פוברי לסיבוב הופעות עם רדיו מונטה קרלו, וזכו להצלחה רבה בספרד.
שם יצאה גם גרסה ספרדית של האלבום בשם "La estación del amor", שכללה מספר שירים בספרדית, ביניהם שיר הנושא ו-"Adiós mi amor", גרסה בספרדית ל-"Goodbye my love".
במקביל, יצאה במדינות לטיניות נוספות גרסת יצוא של אוסף משנת 1978 של הלהקה, תחת השם "Una musica".
אלבום זה כלל את אותם השירים באותה סדר, אך עם שינוי שם השער לתרגום לאנגלית.
בנוסף, כתבו אנג'לו סוטג'יו וכריסטיאנו מינלונו יחד את השיר "Viva l'amore" עבור דורי גזי, שהוקלט באלבום הבכורה שלה כסולנית "Mamadodori".
1981 - פרישתה של מרינה אוקיאנה וההצלחה עם "Sarà perché ti amo"
בשנת 1981 עזבה מרינה אוקיאנה את ריקי אה פוברי לאחר ריב סוער עם הלהקה, ובמיוחד עם אנג'לה, בעקבות מערכת יחסים שהייתה למרינה בשנה הקודמת עם בן זוגה של ברמבטי.
הפרשה, שמעולם לא הובהרה לגמרי ותמיד טופלה באופן מעורפל למדי על ידי ארבעת חברי הלהקה, מסובכת למדי.
בחורף 1980 עזבה מרינה "באופן לא רשמי" את הלהקה, שאחרי שהתקבלה לפסטיבל סן רמו הקליטה, כרביעייה, את "Sarà perché ti amo".
עם זאת, אם בתחילה הייתה זו מרינה שהחליטה לעזוב, היא עצמה ביקשה מאוחר יותר לשיר עם חבריה לשעבר, ואף שכרה עורך דין כדי להגיש ערעור דחוף לשופט סן רמו.
הערעור התקבל והוקמה ועדה בראשות מריו לוזאטו פג'יז כדי להכריע אם נוכחותה של מרינה תואמת את ביצוע השיר.
מרינה, באמצעות פעולה משפטית זו, קיבלה אישור לשיר עם הלהקה, ולכן במהלך חזרות הערב האחרון של הפסטיבל היא הופיעה עם חבריה לשעבר.
בראיון משנת 2003, אמרו ריקי אה פוברי שמאחר ומרינה לא הקליטה איתם את השיר, היא ניסתה עם מילות השיר על דף, אבל אז מרינה עצמה אמרה שבעצם הדף ניתן לה כדי להראות שהיא לא מוכנה לשיר, אף על פי שכבר שמעה את השיר קודם.
למעשה, ההדגמה של השיר הוצגה ללהקה כשהם עדיין היו רביעייה.
בנוסף, לטובת מרינה, היה גם היבט הקשור לשם הלהקה.
למעשה, מאחר שהחוזה עדיין כלל את ההרכב "ארבעה" של הלהקה, "הריקי אה פוברי החדשים" היו צריכים להופיע בשמותיהם (כלומר, לא כ"ריקי אה פוברי", אלא כ"אנג'לה ברמבטי, פרנקו גטי ואנג'לו סוטג'יו").
כשהגיעו לערב הגמר, מרינה קיבלה את ההחלטה הסופית לעזוב את הלהקה, מה שגרם לאנג'לה, אנג'לו ופרנקו להופיע, כפי שקרה בערב הראשון.
מרינה צפתה בהופעת חבריה לשעבר ישובה בשורה הראשונה בתיאטרון אריסטון, בעוד הקהל שר בקול רם את השם "אנג'לה!
אנג'לה!" תוך מתן תמיכה מלאה.
אוקיאנה, בראיון משנת 2020 (לרגל איחוד הלהקה), הבהירה את אירועי 81 ואמרה: "הגעתי לסן רמו כי רציתי לעזוב את הלהקה.
גרמו לי לשיר והוקמה ועדה כדי לקבוע אם אוכל להופיע או לא: אבל אני לא רציתי לשיר".
למרות הנטישה, ריקי אה פוברי שמרו על אחדותם והופיעו בפסטיבל סן רמו כרביעייה, שם זכו באחד ההצלחות הגדולות ביותר שלהם בכל הזמנים, השיר המפורסם בשם "Sarà perché ti amo", שנכתב על ידי פופו, דניאל פאצ'ה ו־Dario Farina.
לכן, הפרשה עדיין כאוטית מאוד ולא ברורה לגמרי.
עם זאת, למרות השינוי "הפתאומי", השיר הפך לאחד הסינגלים המצליחים של השנה, והצליח להחזיר את הפופולריות לריקי אה פוברי, ונותר בראש המצעדים במשך עשרה שבועות, מתוך 19 שבועות בטופ 10, תוך שהוא זוכה בתואר הסינגל האיטלקי.
1981-1984 - הצלחה בינלאומית, שינויים בהרכב ופריחה חדשה
בשנת 1981, לאחר פרישתה של מרינה אוקיאנה, ריקי אה פוברי המשיכו כרביעייה וזכו להצלחה אדירה עם השיר "Sarà perché ti amo" בפסטיבל סן רמו.
הם המשיכו בפריחה עם הלהיט "M'innamoro di te" בפסטיבלבר ובאלבום הבכורה שלהם ללא אוקיאנה, "E penso a te", שכלל את "Come vorrei" ו-"Made in Italy".
קונצרט באצטדיון לואיג'י פרארי בג'נובה סימן את תחילת דרכם החדשה.
בשנת 1982, יצאו ריקי אה פוברי לסיבוב הופעות ארוך בספרד, שם יצאו לאור גרסאות ספרדיות של להיטיהם מ-1981. אלבום נוסף, "Mamma Maria", כלל את הלהיט הבינלאומי "Mamma Maria" ושיר הנושא של הסרט "סcusa se è poco".
זכייה בפרס "Premiatissima" הראשון סימנה את עלייתם המטאורית.
1983 התאפיינה באלבום "Voulez vous danser", שהפך לאלבום המצליח ביותר שלהם, תוך שהוא זוכה במקום הראשון במצעד.
"Voulez vous danser" הפך לאחד השירים האיטלקיים הנמכרים ביותר באירופה, בעוד "Cosa sei" ו-"Hasta la vista" הפכו ללהיטים נוספים מהאלבום.
השתתפות נוספת ב-"Premiatissima" ואוסף גרמני ושווייצרי של להיטיהם הגדולים מ-3 השנים האחרונות, "Made in Italy", חיזקו את מעמדם הבינלאומי.
הופעה בקונצרט בדורטמונד, גרמניה, לצד אמנים איטלקיים אחרים, סימלה את ההצלחה הגוברת שלהם.
לאורך תקופה זו, המשיכו ריקי אה פוברי לשתף פעולה עם כותבי שירים כמו כריסטיאנו מינלונו ודריו פארינה, שהפכו לאחראים לכתיבת רבים מלהיטיהם הגדולים ביותר.
שינוי סגנוני כלל העדפת קטעים סולו והרמוניות קוליות משותפות במקום קטעי מקהלה.
הצלחתם הבינלאומית הובילה לפופולריות רבה באירופה ובדרום אמריקה, וביססה את מעמדם כאחד מההרכבים האיטלקיים המצליחים ביותר בכל הזמנים.
1985-1989 - הצלחה מתמשכת, סיבוב הופעות בברית המועצות וביקורות
ההצלחה של ריקי אה פוברי לא עצרה גם בשנות ה-80 המאוחרות.
בשנת 1985 זכו בפסטיבל סן רמו עם השיר "Se m'innamoro", חיזקו את מעמדם ככוכבי פופ איטלקיים וגרפו פרסים רבים, ביניהם אלבום פלטינה ופרס מדיין.
אנג'לו סוטג'יו שיתף פעולה בכתיבת שירים, ושירו "C'aggio a ffà" זכה להצלחה בביצועה של מינה.
ההרכב הצטרף לתוכנית "Premiatissima" בערוץ 5, שם ביצעו קאברים לשירי איטלקיים קלאסיים וזכו בפרס.
אלבום חדש, "Dimmi quando", כלל שבעה קאברים מהתוכנית ושלושה שירים חדשים, ביניהם שיר הנושא שהפך ללהיט.
שנת 1986 התאפיינה בסיבוב הופעות ענק בברית המועצות, שם הופיעו בפני 780,000 מעריצים, ולאחר מכן גם באוסטרליה.
פרנקו גטי התחתן ונולדו לו שני ילדים.
השתתפות בפסטיבל סן רמו ב-1987 עם "Canzone d'amore" הובילה למקום השביעי, ובאותה שנה יצא האלבום "Pubblicità" עם הלהיטים "Cocco bello Africa" ו-"C'è che luna c'è che mare".
שנת 1988 התאפיינה בהשתתפות בפסטיבל סן רמו בפעם השלישית עם "Nascerà Gesù", שיר שעורר ביקורות מעורבות בשל מסר אנטי-הנדסה גנטית.
אנג'לה תרמה מכישוריה ככותבת שירים ל-"La notte delle favole" של טניה טדסקו.
אלבום חדש, "Nascerà Gesù - Ricchi & Poveri '88", כלל את שני השירים שהוצגו בפסטיבל.
סדרת הופעות מוצלחות התקיימה ב-Royal Albert Hall בלונדון, וארבעה מלהיטיהם נכללו בפסקול הסרט האמריקאי "Mafia kid".
בשנת 1989 חזרו לפסטיבל סן רמו עם הדואט "Chi voglio sei tu", שהגיע למקום השמיני.
למרות הביקורות המעורבות שקיבלו חלק משיריהם, ריקי אה פוברי שמרו על מעמדם כאחד מההרכבים האיטלקיים האהובים ביותר, תוך שהם ממשיכים לשתף פעולה עם כותבי שירים מוכשרים כמו פייר קאסאנו ואדליו קוגליאטי.
1990-1999 - המשך ההצלחה, אלבומים חדשים, סיבובי הופעות בינלאומיים וחזרות
ההצלחה של ריקי אה פוברי נמשכה גם בשנות ה-90. בשנת 1990 חזרו לפסטיבל סן רמו עם ז'ורז' בן, שם ביצעו את השיר "Buona giornata", שהפך ללהיט טלוויזיוני.
האלבום "Buona giornata e...." סימן 20 שנה ללהיט הראשון שלהם, "La prima cosa bella", וכלל גרסאות חדשות ללהיטים משנות ה-70 וה-80.
בשנה שלאחר מכן, טריו קנדי בשם "Collage" ביצע גרסאות צרפתיות ל-9 מלהיטי הלהקה, ו-"Hasta la vista" זכה להצלחה רבה.
ב-1992 השתתפו בפסטיבל סן רמו בפעם ה-12 עם השיר "Così Lontani", אך לא עברו לגמר.
אלבום כפול בשם "Allegro italiano" כלל גרסאות כיסוי ללהיטים איטלקיים ידועים.
הם המשיכו להשתתף בתוכניות טלוויזיה, לעיתים כמנחים.
בשנת 1993 הנחו 200 פרקים של "Domenica a casa nostra" ושיחקו בפרודיה מוזיקלית על "La donna del mistero".
בשנה שלאחר מכן, הוציאו אלבום בשם "Los grandes exitos" עבור השוק הספרדי, הכולל את "Besémonos" בגרסה ספרדית.
לאחר מכן, יצא האלבום "I più grandi successi" בגרסה האיטלקית, עם השיר החדש "Baciamoci" ועשר גרסאות חדשות ללהיטים משנות ה-80. מרינה אוקיאנה התייחסה לפרישתה מהלהקה בראיון.
בשנים 1994–1998, הם ערכו סיבובי הופעות מוצלחים באיטליה וברחבי העולם, תוך שהם משתתפים בתוכניות טלוויזיה במדינות רבות.
הופעותיהם התקיימו באולמות ידועים כמו האצטדיון האולימפי בברלין, רויאל אלברט הול בלונדון, אולימפיה בפריז והקרמלין במוסקבה.
בשנת 1999 חזרו עם אלבום חדש בשם "Parla col cuore", שכלל גרסאות חדשות ללהיטים כמו "Mamma Maria", "Sarà perché ti amo" ו-"Made in Italy" לצד שישה שירים חדשים.
האלבום הוקדם על ידי הסינגל "Ciao ciao".
במקביל, יצא אלבום בשם "Ricchi & Poveri and Friends" לשוק האמריקאי, וכלל להיטים שלהם לצד שירים של אמנים איטלקיים אחרים.
לאורך כל התקופה, הוציאו ריקי אה פוברי אלבומים, סינגלים ואוספים רבים, הן באיטליה והן במדינות אחרות.
2000-2015 - המשך ההצלחה, פרסים, אירועים מיוחדים, שיתופי פעולה והחלפת חברים
ההצלחה של ריקי אה פוברי נמשכה גם בתחילת המאה ה-21. בשנת 2000 השתתפו בתוכנית "Premiata Teleditta" בערוץ 5, שם שרו בין היתר את שיר הנושא של פוקימון ("Dittamon") בגרסה פארודית.
בשנת 2004 זכו בתוכנית הריאליטי "Music Farm" בערוץ Rai 2, מה שהביא לתחייה מחודשת בקריירה שלהם.
הוציאו סינגל חדש של השיר "Sarà perché ti amo" בגרסה חדשה, יחד עם לורדנה ברטה, והשתתפו בסרט הקומי "InvaXön - Alieni in Liguria".
ההצלחה שלהם במזרח אירופה הלכה וגדלה, והם ערכו סיבובי הופעות באזור זה ובמקומות אחרים.
בשנת 2006 הופיעו בפסטיבל המוזיקה "Mardì Gras" באיטליה, ובשנת 2007 הציגו שיר חדש בשם "Balla" בפסטיבל "Petpo" ברוסיה.
בשנת 2008 חזרו לפסטיבל סן רמו עם השירים "Sarà perché ti amo" ו-"Che sarà", ואף השתתפו בתוכנית "Ciak...
בשנת 2009 אנג'לה השתתפה באלבום של המלחין מאורו די דומניקו, שם שרה את השיר "Genova valparaiso" בגרסה ג'נואית.
באותה שנה, ריקי אה פוברי הועתקו על ידי קוראדו גוצ'נטי, ויקטוריה קאבלו ולילו בתוכנית "Victor Victoria - Niente è come sembra".
בשנת 2012 הוציאו אלבום חדש לכבוד 45 שנות קריירה בשם "Perdutamente amore", הכולל 4 שירים חדשים וגרסאות חדשות ללהיטים ותיקים.
בשנת 2013 ביטלו את הופעתם בפסטיבל סן רמו לאחר מותו של בנם של פרנקו גטי, אלסיו.
למרות האבל הכבד, חזרו להופיע במרץ באותה שנה.
אנג'לה הופיעה בפרסומת לחברת ביטוח, ותוכנית מיוחדת בערוץ Rai 2 הוקדשה לקריירה של ריקי אה פוברי.
אנג'לו סוטג'יו עבר התקף לב, אך חזר להופיע לאחר מכן.
לקראת סוף השנה, השתתפו במרתון Telethon ובאירוע התרמה למען נפגעי השיטפונות בג'נובה.
בשנת 2015 עלה בהצלחה המיוזיקל "Sarà perché ti amo ...una canzone e molto di più!" המבוסס על שיריהם של ריקי אה פוברי.
אלבום המיוזיקל יצא לאור והגיע למקום העשירי במצעד האיטלקי.
התראיינו אצל ברונו וספה בתוכנית "Porta a Porta" והופיעו כאורחים בקונצרט של אל באנו ורומינה פאוור.
2016-2019 - המשך הדרך ללא פרנקו גטי, חגיגות 50 שנה לקריירה ואירועים מיוחדים
בשנת 2016, לאחר 48 שנות פעילות משותפת, הודיע פרנקו גטי על פרישתו מהלהקה.
הוא נימק את החלטתו ברצון להתמקד במשפחתו ובשינויים שעבר מאז מות בנו.
אנג'לה ברמבטי ואנג'לו סוטג'יו קיבלו את החלטתו, אך הביעו את רצונם להמשיך את פעילות ריקי אה פוברי.
ההופעה הראשונה שלהם כצמד התקיימה בתוכנית "I migliori anni" של קרלו קונטי.
בהמשך, השתתפו באירועי צדקה, הוציאו את הסינגל החדש "Marikita" (הסינגל הראשון ללא פרנקו) והשתתפו בסרט "Poveri ma ricchi".
בשנת 2017 פורסם הקליפ הרשמי של "Marikita" ביוטיוב, והשיר זכה לקידום נרחב ברדיו ובטלוויזיה.
בשנת 2018 שימשו כשופטים בתוכנית הכישרונות "Sanremo Young", וחגגו 50 שנה לקריירה עם קונצרט מיוחד בתיאטרון קוֹלוֹסֵאוֹ בטורינו.
בשנת 2019 השתתפו בתוכנית "Ora o mai più" כמאמנים מנחים של הזמר מיקלה פקורה.
2020-2021 - איחוד, פסטיבל סן רמו, תוכניות טלוויזיה ואלבום חדש
בשנת 2020, לאחר פרידה של למעלה מ-40 שנה, התאחדו ריקי אה פוברי בהרכב המקורי - אנג'לה ברמבטי, פרנקו גטי, מרינה אוקיינה ואנג'לו סוטג'יו.
האיחוד התקיים ביוזמת מנהלם דנילו מנקוסו, והלהקה חזרה להופיע בפסטיבל סן רמו ב-5 בפברואר 2020.
בנוסף, ביצעו גרסה מחודשת ומודרנית יותר של השיר "Everlasting Love" ("L'Ultimo Amore").
ב-26 בספטמבר 2020 השתתפו ריקי אה פוברי בתוכנית "Ballando con le stelle" כרקדנים ללילה אחד, וביצעו ריקוד מיוחד לצלילי להיטיהם.
בשנת 2021 חזרו ריקי אה פוברי לטלוויזיה בתוכנית "Il cantante mascherato" בתחפושת של "Baby Alieno 1", אך הודחו כבר בפרק הראשון.
ב-23 בפברואר 2021 התארחו בתוכנית הרדיו "Radio 2 Social Club" ובתוכנית הטלוויזיה "Che sarà sarà" (חלק מתוכנית "A grande richiesta") לכבוד 50 שנה לקריירה שלהם.
ב-26 בפברואר 2021 יצא אלבום חדש בשם "ReuniON", שהופק על ידי דנילו מנקוסו והופץ על ידי חברת "Sony Music".
ב-23 במרץ 2021 פורסם הקליפ של השיר "Che Sarà" בביצוע משותף עם חוסה פליסיאנו, לכבוד 50 שנה ליציאת השיר.
ב-18 באפריל 2021 התארחו ריקי אה פוברי בתוכנית "Domenica In".
זו הייתה ההופעה האחרונה שלהם כרביעייה.
2020-2023 - איחוד, פרידה, התמודדות עם אובדן, המשך הפעילות ואירועים מיוחדים
בשנת 2020 התאחדו ריקי אה פוברי בהרכב המקורי לרגל 50 שנה לקריירה שלהם.
האיחוד התקיים לאחר למעלה מ-40 שנה, והיה אירוע מרגש עבור מעריצי הלהקה.
הם חזרו להופיע בפסטיבל סן רמו, השתתפו בתוכניות טלוויזיה רבות, הוציאו אלבום חדש וחגגו את דרכם המפוארת.
אך בשנת 2022 פקד את הלהקה אסון כבד עם מותו של פרנקו גטי.
למרות האבל הכבד, אנג'לה ברמבטי ואנג'לו סוטג'יו החליטו להמשיך בפעילותם המוזיקלית כצמד.
בשנת 2023 התמודדו ריקי אה פוברי עם אתגרים חדשים, אך גם זכו להצלחות.
הם השתתפו בתוכניות טלוויזיה פופולריות, ערכו סיבובי הופעות באיטליה וברחבי העולם, ואף חזרו להופיע בפסטיבל סן רמו.
&בשנות ה-70 וה-80 השתתפה הלהקה בפסטיבל סן רמו, הגיעה למקום השני בשנת 1970 עם השיר La prima cosa bella וכן בשנת 1971 עם השיר Che sarà ולמקום הראשון בשנת 1985 עם השיר "Se m'innamoro".&
שירה לתחרות היה "Ma non tutta la vita", והוא דורג בערב הגמר במקום ה-21.
ריקושט הוא סרט פעולה אמריקאי משנת 1991 בבימויו של ראסל מולקהי ובכיכובם של דנזל וושינגטון, ג'ון ליתגאו, אייס טי, קווין פולק ולינדזי וגנר.
השוטר ניק סטיילס (דנזל וושינגטון) מצליח למנוע שוד גדול ולעצור את הפושע ארל טאלבוט בלייק (ג'ון ליתגאו).
בעקבות המקרה סטיילס מקבל קידום מהיר והופך לעוזר התובע המחוזי של לוס אנג'לס.
מספר שנים לאחר מכן בלייק מצליח לברוח מהכלא והוא מעוניין לנקום בסטילס על שגרם לו לשבת בכלא.
אף על פי כן, בלייק איננו מעוניין במותו של סטיילס אלא במקום זאת הוא מעוניין להפוך את חייו לגיהנום אמיתי על ידי הפקת ראיות לפשעים שבוצעו לכאורה על ידי סטיילס.
ריקי-טיקי-טאבי הוא סרט קצר מונפש אמריקאי לכל המשפחה משנת 1975, המבוסס על סיפור בעל אותו שם מתוך הכרך הראשון של "ספר הג'ונגל" שנכתב על ידי רודיארד קיפלינג.
אורך הסרט הוא כ-30 דקות ושפת המקור שלו היא אנגלית.
הסרט הופץ לראשונה בארצות הברית ב-9 בינואר 1975. בישראל הסרט הופץ לראשונה בדיבוב עברי על ידי קלסיקלטת בשנת 1991, כאשר הסרט חולק לשני חלקים.
החלק הראשון הופץ יחד עם הסרט "אחיו של מוגלי", והחלק השני הופץ יחד עם הסרט "כלב הים הלבן".
מאוחר יותר, הפיצה קלסיקלטת את הסרט בשלמותו באותו דיבוב.
בדצמבר 1992 שודר הסרט ברצועת השידורים של הטלוויזיה החינוכית הישראלית.
הסרט עוסק בריקי-טיקי, נמייה מהירה שאומצה על ידי משפחה אנגלית.
במהלך הסרט רואים כיצד ריקי-טיקי מגן על משפחתו האנושית וחבריו החיות מפני זוג נחשי קוברה רצחניים.
במאי ומפיק הדיבוב העברי של הסרט בגרסת הווידאו היה יוני חן.
שם הדמותמדבב/ת באנגליתמדבב/ת בעבריתריקי-טיקי-טאבישפרד מנקןיוני חןאבא של טדילס טרמייןנאגאורסון ולסטדימיכאל לקליירעידו מוסרידארזילני ויינריבמיכה אוזין סליאןמספראורסון ולסאשתו של דארזיג'ון פוראיאפי בן ישראלאמא של טדינאגאינה
ריקי בן ארי (1936 – 2007) הייתה מעצבת, יועצת, רשמת ומאיירת אופנה ישראלית, ומומחית לחיזוי מגמות בתחום זה.
כמו כן הייתה מאיירת ספרים ועיתונות.
בן ארי איירה לאורך השנים בעיתונים "מעריב", "הארץ", מגזין "את", וכן עבור "הטיימס" ו"הראלד טריביון".
כמו כן, איירה מאות ספרי ילדים ומבוגרים, ועבדה כיועצת בתחום האופנה במכון היצוא הישראלי, וכן במרכזי תחזיות האופנה Wool Center ו־Promostyl שבפריז.
בן ארי כונתה בידי מעצבים אחרים "אורקל האופנה" בשל דיוק תחזיותיה.
ריקי בן ארי נולדה בשנת 1936 בתל אביב, תחת השם רבקה זיג.
בן ארי היא אחותו של העיתונאי ובמאי הטלוויזיה אדיר זיק.
לאחר שירותה הצבאי, למדה בן ארי לשנה בבית הספר הלאומי הגבוה לאמנויות היפות בפריז, ובמהלך לימודים אלה השתלמה גם באיור אופנה, וכן בציור כללי ותדמיתנות.